Oficiālais Vēstnesis L 216 , 28/08/2003 Lpp. 0001 - 0016



Padomes Regula (EK) Nr. 1500/2003 (2003. gada 18. februāris) par divkāršās pārbaudes sistēmas pārvaldīšanu bez kvantitatīviem ierobežojumiem attiecībā uz atsevišķu tērauda izstrādājumu eksportu no Krievijas Federācijas uz Eiropas Kopienu (Dokuments attiecas uz EEZ) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu, ņemot vērā Komisijas priekšlikumu, tā kā: (1) Partnerības un sadarbības nolīgums par partnerības izveidi starp Eiropas Kopienām un to dalībvalstīm, no vienas puses, un Krievijas Federāciju, no otras puses [1], stājās spēkā 1997. gada 1. Decembrī. (2) Eiropas Kopiena un Krievijas Federācija vienojās par divkāršās pārbaudes sistēmas izveidi attiecībā uz atsevišķiem tērauda izstrādājumiem laika posmam no 1997. gada 13. oktobra līdz 1999. gada 31. decembrim. Šo nolīgumu vēstuļu apmaiņas veidā Eiropas Kopienas vārdā apstiprināja ar Lēmumu 97/741/EK [2]. Sistēmu pagarināja uz laika posmu no 2000. gada 1. janvāra līdz 2001. gada 31. decembrim ar Lēmumu 2000/294/EK [3]. Ar Regulu (EK) Nr. 2135/97 [4], ko paplašināja ar Regulu (EK) Nr. 793/2000 [5], tika izveidoti attiecīgi īstenošanas likumi Kopienai. (3) Situācija saistībā ar atsevišķu tērauda izstrādājumu importu no Krievijas Federācijas uz Kopienu ir vispusīgi pētīta, un, pamatojoties uz tām sniegto attiecīgo informāciju, Puses ir noslēgušas nolīgumu vēstuļu apmaiņas veidā [6], ar ko izveido divkāršās pārbaudes sistēmu bez kvantitatīviem ierobežojumiem laika posmam no dienas, kad stājas spēkā šī regula, līdz 2004. gada 31. decembrim, ja vien abas Puses nevienojas sistēmu pārtraukt agrāk. (4) Šīs regulas īstenošanai vajadzīgie pasākumi jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka procedūras, kas jāveic, lai īstenotu Komisijai piešķirtās izpildu pilnvaras [7], IR PIEŅĒMUSI ŠO REGULU. 1. pants 1. Laika posmā no dienas, kad stājas spēkā šī regula, līdz 2004. gada 31. decembrim saskaņā ar iepriekš minētā nolīguma vēstuļu apmaiņas veidā noteikumiem uz importu atsevišķiem Krievijas Federācijas izcelsmes tērauda izstrādājumiem, kas uzskaitīti I papildinājumā, attiecas uzraudzības dokumenta uzrādīšana, kas atbilst II papildinājumā dotajam paraugam un ko izsniedz Kopienas iestādes. 2. Laika posmā no dienas, kad stājas spēkā šī regula, līdz 2004. gada 31. decembrim uz importu Krievijas Federācijas izcelsmes tērauda izstrādājumiem, kas uzskaitīti I papildinājumā, turklāt attiecas izvešanas dokumenta izdošana, kuru izdod Krievijas iestādes. Izvešanas dokuments atbilst III papildinājumā dotajam paraugam. Tas ir derīgs izvešanai visā Kopienas muitas teritorijā. Importētājam jāuzrāda eksporta dokumenta oriģināls ne vēlāk kā līdz 31. martam gadā, kas seko gadam, kurā preces, uz kurām attiecas šis dokuments, tika nosūtītas. 3. Nosūtīšanu uzskata par notikušu dienā, kad kravu iekrauj eksportējošajā transportlīdzeklī. 4. Šajā regulā minēto izstrādājumu klasifikācija balstās uz Kopienas tarifu un statistikas nomenklatūru (turpmāk tekstā — "KN"). Šajā regulā minēto izstrādājumu izcelsmi nosaka saskaņā ar Kopienā spēkā esošajiem noteikumiem. 5. Kopienas kompetentās iestādes apņemas informēt Krievijas Federāciju par visām izmaiņām KN attiecībā uz šajā regulā minētajiem izstrādājumiem, pirms tās stājas spēkā Kopienā. 6. Uz precēm, kas atvestas pirms šīs regulas stāšanās spēkā, šī regula neattiecas. 2. pants 1. Dalībvalstu kompetentā iestāde 1. pantā minēto uzraudzības dokumentu izsniedz automātiski, bez maksas un par visiem pieprasītajiem daudzumiem piecu darba dienu laikā pēc Kopienas importētāja pieteikuma iesniegšanas, neatkarīgi no tā, kur tas reģistrēts Kopienā. Šo pieteikumu uzskata par saņemtu valsts kompetentajā iestādē ne vēlāk kā trīs darba dienas pēc tā iesniegšanas, ja vien nav pierādīts pretējais. 2. Uzraudzības dokuments, ko izsniedz kāda no IV papildinājumā uzskaitītajām valstu kompetentajām iestādēm, ir derīgs visā Kopienā. 3. Importētāja pieteikumā attiecībā uz uzraudzības dokumentu ir šādi elementi: a) pieteikuma iesniedzēja vārds vai nosaukums un pilna adrese (tostarp tālruņa un faksa numurs un, ja iespējams, valsts kompetentās iestādēs lietotais identifikācijas numurs), kā arī PVN reģistrācijas numurs, ja importētājs ir PVN maksātājs; b) ja nepieciešams, deklarētāja vai pieteikuma iesniedzēja pārstāvja vārds vai nosaukums un pilna adrese (tostarp tālruņa un faksa numurs); c) eksportētāja pilns vārds vai nosaukums un adrese; d) precīzs preču apraksts, tostarp - to tirdzniecības nosaukums, - KN kods (kodi), - izcelsmes valsts, - nosūtīšanas valsts; e) tīrais svars, kas izteikts kilogramos, un arī daudzums paredzētajā vienībā, ja tas atšķiras no tīrā svara pa kombinētās nomenklatūras pozīcijām; f) preču CIF vērtība eiro uz Kopienas robežas pa kombinētās nomenklatūras pozīcijām; g) vai attiecīgie produkti ir otrās šķiras vai nestandarta kvalitātes [8]; h) paredzētais muitošanas periods un vieta; i) vai konkrētais pieteikums ir iepriekšējā pieteikuma atkārtojums saistībā ar to pašu līgumu; j) šāds paziņojums, ko pieteikuma iesniedzējs datē un paraksta, ar lielajiem burtiem atšifrējot savu vārdu un uzvārdu: "Es, apakšā parakstījies, apliecinu, ka šajā pieteikumā sniegtā informācija ir patiesa un godprātīgi sniegta un ka es esmu reģistrēts Kopienā." Importētājs iesniedz arī pirkšanas vai pārdošanas līguma kopiju, standarta faktūru un/vai, ja preces netiek iepirktas tieši ražotājvalstī, tērauda rūpnīcas izdotu ražošanas sertifikātu. 4. Uzraudzības dokumentus drīkst izmantot tikai tikmēr, kamēr attiecībā uz konkrētajiem darījumiem ir spēkā importa liberalizācijas noteikumi. Neskarot iespējamās izmaiņas spēkā esošajos ievešanas noteikumos vai lēmumos, ko pieņem saskaņā ar nolīgumu vai kvotas pārvaldību, - ar šo ir noteikts, ka uzraudzības dokumenta derīguma termiņš ir četri mēneši, - uz tādu pašu laika posmu drīkst pagarināt neizmantotus vai daļēji izmantotus uzraudzības dokumentus. 5. Uzraudzības dokumentu derīguma termiņa beigās importētājs tos atdod izdevējai iestādei. 3. pants 1. Ja izrādās, ka darījumā iekļautās vienības cena pārsniedz importa dokumentā uzrādīto cenu par mazāk nekā 5 % vai ka importam paredzēto izstrādājumu kopvērtība vai kopapjoms importa dokumentā uzrādīto kopvērtību vai kopapjomu pārsniedz par mazāk nekā 5 %, tas neliedz šos izstrādājumus laist brīvā apgrozībā. 2. Importa dokumentu pieteikumi un paši dokumenti ir konfidenciāli. Tos izsniedz tikai kompetentajām iestādēm un pieteikuma iesniedzējam. 4. pants 1. Katra mēneša pirmo 10 dienu laikā dalībvalstis Komisijai paziņo: a) sīku informāciju par daudzumiem un (eiro aprēķinātām) vērtībām, par kādām importa dokumenti tika izsniegti iepriekšējā mēnesī; b) sīku informāciju par importu mēnesī pirms a) apakšpunktā minētā mēneša. Dalībvalstu sniegto informāciju klasificē pēc izstrādājumiem, KN kodiem un pēc valstīm. 2. Dalībvalstis paziņo par nekārtībām vai krāpšanas gadījumiem, ko tās atklāj, un, ja nepieciešams, sniedz pamatojumu, kādēļ tās atteikušās izsniegt importa dokumentu. 5. pants Visus minētos paziņojumus iesniedz Komisijai un nosūta elektroniski, izmantojot šim nolūkam izveidotu integrēto tīklu, ja vien svarīgu tehnisku iemeslu dēļ nav īslaicīgi jāizmanto citi saziņas līdzekļi. 6. pants Komitejas procedūra 1. Komisijai palīdz komiteja, kuras sastāvā ir dalībvalstu pārstāvji un kuru vada Komisijas pārstāvis. 2. Ja ir atsauce uz šo punktu, piemēro Lēmuma 1999/468/EK 4. un 7. pantu. Lēmuma 1999/468/EK 4. panta 3. punktā noteiktais laika posms ir trīs mēneši. 3. Komiteja pieņem savu reglamentu. 7. pants Papildinājumu grozījumus, kas var būt vajadzīgi, lai ņemtu vērā grozījumus pielikumā un papildinājumos, kuri pievienoti nolīgumam vēstuļu apmaiņas veidā starp Eiropas Kopienu un Krievijas Federāciju, vai grozījumus, kas veikti Kopienas statistikas noteikumos, muitas režīmā, kopējos importa vai importēšanas uzraudzības noteikumos, pieņem saskaņā ar 6. panta 2. punktā noteikto procedūru. Šī regula stājas spēkā piecpadsmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 18. februārī Padomes vārdā — priekšsēdētājs N. Christodoulakis [1] OV L 327, 28.11.1997., 3. lpp. [2] OV L 300, 4.11.1997., 36. lpp. [3] OV L 96, 18.4.2000., 44. lpp. [4] OV L 300, 4.11.1997., 1. lpp. [5] OV L 96, 18.4.2000., 1. lpp. [6] OV L 216, 28.8.2003., 26. lpp. [7] OV L 184, 17.7.1999., 23. lpp. [8] Saskaņā ar kritērijiem, kas sniegti Komisijas paziņojumā par trešo valstu otrās šķiras tērauda ražojumu identifikācijas kritērijiem, ko piemēro dalībvalstu muitas dienesti (OV C 180, 11.7.1991., 4. lpp.). -------------------------------------------------- PIELIKUMS I papildinājums To izstrādājumu saraksts, kuriem piemēro divkāršu pārbaudi bez kvantitatīviem ierobežojumiem KRIEVIJAS FEDERĀCIJA Auksti velmētas šauras loksnes, kuru platums nepārsniedz 500 mm 72112399 72112950 72112990 72119090 Elektriskās loksnes ar neorientētu graudu 72112391 72251910 72251990 72261910 72261930 72261990 Elektriskās loksnes ar orientētu graudu 72261190 II papildinājums +++++ TIFF +++++ +++++ TIFF +++++ +++++ TIFF +++++ +++++ TIFF +++++ III papildinājums +++++ TIFF +++++ +++++ TIFF +++++ APÉNDICE IVTILLÆG IVANLAGE IVΠΡΟΣΑΡΤΗΜΑ IVAPPENDIX IVAPPENDICE IVAPPENDICE IVAANHANGSEL IVAPÊNDICE IVLISÄYS IVTILLÄGG IV LISTA DE LAS AUTORIDADES NACIONALES COMPETENTES LISTE OVER KOMPETENTE NATIONALE MYNDIGHEDER LISTE DER ZUSTÄNDIGEN BEHÖRDEN DER MITGLIEDSTAATEN ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ LIST OF THE COMPETENT NATIONAL AUTHORITIES LISTE DES AUTORITÉS NATIONALES COMPÉTENTES ELENCO DELLE COMPETENTI AUTORITÀ NAZIONALI LIJST VAN BEVOEGDE NATIONALE INSTANTIES LISTA DAS AUTORIDADES NACIONAIS COMPETENTES LUETTELO TOIMIVALTAISISTA KANSALLISISTA VIRANOMAISISTA FÖRTECKNING ÖVER BEHÖRIGA NATIONELLA MYNDIGHETER BELGIQUE/BELGIË Ministère des affaires économiques Administration des relations économiques Services Licences Rue Général Leman 60 B-1040 Bruxelles Télécopieur (32-2) 230 83 22 Ministerie van Economische Zaken Bestuur van de Economische Betrekkingen Dienst Vergunningen Generaal Lemanstraat 60 B-1040 Brussel Fakss: (32-2) 230 83 22 DANMARK Erhvervsfremme Styrelsen Erhvervsministeriet Vejlsøvej 29 DK-8600 Silkeborg Fakss: (45) 35 46 64 01 DEUTSCHLAND Bundesamt für Wirtschaft und Ausfuhrkontrolle (BAFA) Frankfurter Straße 29-35 D-65760 Eschborn 1 Fakss: (49-61) 969 42 26 ΕΛΛΑΔΑ Υπουργείο Εθνικής Οικονομάς Γενική Γραμματεία Διεθνών Σχέσεων Διεύθυνση Διεθνών Οικονομικών Ροών Κορνάρου 1 ΟΚ.-105 63 Αθήνα Φαξ (30210) 3286094 ESPAÑA Ministerio de Economía Secretaría General de Comercio Exterior Paseo de la Castellana, 162 E-28046 Madrid Fakss: (34) 91563 18 23/(34) 91349 38 31 FRANCE Service des industries manufacturières DIGITIP 12, rue Villiot - Bâtiment Le Bervil F-75572 Paris Cedex 12 Télécopieur (33-1) 53 44 91 81 IRELAND Department of Enterprise, Trade and Employment Import/Export Licensing, Block C Earlsfort Centre Hatch Street Dublin 2 Ireland Fakss: (353-1) 631 28 26 ITALIA Ministero delle Attività produttive Direzione generale per la Politica commerciale e per la gestione del regime degli scambi Viale America 341 I-00144 Roma Fakss: (39) 06 59 93 22 35/59 93 26 36 LUXEMBOURG Ministère des affaires étrangères Office des licences BP 113 L-2011 Luxembourg Télécopieur (352) 46 61 38 NEDERLAND Belastingdienst/Douane centrale dienst voor in- en uitvoer Postbus 30003,Engelse Kamp 2 9700 RD Groningen Nederland Fakss: (31-50) 523 23 41 ÖSTERREICH Bundesministerium für Wirtschaft und Arbeit Außenwirtschaftsadministration Landstrasser Hauptstraße 55-57 A-1030 Wien Fakss: (43-1) 711 00/83 86 PORTUGAL Ministério das Finanças Direcção-Geral das Alfândegas e dos Impostos Especiais sobre o Consumo Rua Terreiro do Trigo Edifício da Alfândega da Lisboa P-1140-060 Lisboa Fakss: (351-21) 881 42 61 SUOMI/FINLAND Tullihallitus/Tullstyrelsen PL/PB 512 FIN-00101 Helsinki/Helsingfors Faksi/Fakss: (358-9) 614 28 52 SVERIGE Kommerskollegium Box 6803 S-113 86 Stockholm Fakss: (46-8) 30 67 59 UNITED KINGDOM Department of Trade and Industry Import Licensing Branch Queensway House - West Precinct Billingham,Cleveland TS23 2NF United Kingdom Fakss: (44-1642) 53 35 57 --------------------------------------------------